แม่น้ำฮันทัน

**แม่น้ำฮันทัน** (; ) เป็นแม่น้ำที่ไหลจากอำเภอพย็องกัง ประเทศเกาหลีเหนือ ข้ามพรมแดนผ่านจังหวัดคังว็อนและจังหวัดคย็องกีในประเทศเกาหลีใต้ เป็นแม่น้ำสาขาของแม่น้ำอิมจิน ซึ่งท้ายที่สุดจะไหลไปบรรจบกับแม่น้ำฮันและลงสู่ทะเลเหลือง แม่น้ำฮันทันเป็นสถานที่ที่ได้รับความนิยมสำหรับการล่องแก่ง

## ที่ราบชอรว็อน
ที่ราบชอรว็อนเป็นพื้นที่ตามแนวลุ่มน้ำของแม่น้ำอิมจินและแม่น้ำฮันทันซึ่งก่อตัวขึ้นจากการทำกิจกรรมของภูเขาไฟ นกอพยพจำนวนมากใช้พื้นที่แห่งนี้เป็นแหล่งพักพิงในช่วงฤดูหนาวเนื่องจากมีน้ำอุ่นพวยพุ่งขึ้นจากใต้ดินในฤดูหนาวและน้ำบนผิวดินไม่แข็งตัว ทำให้ง่ายต่อการหาอาหาร

ที่ราบแห่งนี้เคยเป็นสมรภูมิรบที่ดุเดือดในสงครามเกาหลี และด้วยประกาศการหยุดยิงใน ค.ศ. 1953 พื้นที่นี้จึงถูกกำหนดให้เป็นเขตควบคุมพลเรือน เมื่อไม่อนุญาตให้มนุษย์เข้าใช้ประโยชน์ พื้นที่ดังกล่าวจึงกลับคืนสู่สภาพทุ่งหญ้าและพุ่มไม้ โดยที่พื้นที่ลุ่มน้ำขังและทุ่งหญ้าได้กลายเป็นแหล่งอาหารและแหล่งพักผ่อนที่สำคัญสำหรับนกอพยพ

## ประวัติศาสตร์
เชื้อโรค*[[ฮันทันออร์โทฮันตาไวรัส]]* (*Hantaan orthohantavirus*) ถูกจำแนกได้เป็นครั้งแรกในบริเวณแม่น้ำฮันทันโดยดร. อี โฮ-วัง และคณะ และได้รับการตั้งชื่อตามแม่น้ำฮันทันซึ่งเป็นแหล่งที่พบพาหะนำโรค (หนู) เนื่องจากสิ่งพิมพ์ต้นฉบับได้ถอดอักษรชื่อแม่น้ำเป็น "Hantaan" การสะกดในรูปแบบนี้จึงยังคงใช้เรียกขานเชื่อมโยงกับ "ไวรัสฮันทัน" (Hantaan virus) นอกจากนี้ชื่อดังกล่าวยังถูกนำไปใช้กับสกุลไวรัส *[[Orthohantavirus]]* (เดิมคือ *Hantavirus*) ตลอดจนวงศ์ *[[Hantaviridae]]*

ใน ค.ศ. 2007 การก่อสร้างเขื่อนฮันทันกังได้เริ่มต้นขึ้นที่บริเวณลำน้ำตอนล่าง แล้วเสร็จในช่วงกลาง ค.ศ. 2015 วัตถุประสงค์หลักของเขื่อนมีไว้เพื่อการควบคุมอุทกภัยเพียงอย่างเดียว พื้นที่นี้ยังเคยเป็นสมรภูมิในสงครามเกาหลี แต่เนื่องจากทัศนียภาพริมแม่น้ำมีความสวยงาม จึงมีการตั้งแหล่งท่องเที่ยวแห่งชาติแม่น้ำฮันทันขึ้น

## ภูมิศาสตร์และธรณีวิทยา
แม่น้ำฮันทันไหลผ่านพื้นที่ภูเขาซึ่งเคยมีการทำกิจกรรมของภูเขาไฟในมหายุคซีโนโซอิกและยุคควอเทอร์นารี ทำให้เกิดการพัฒนาของหุบผาชันและหน้าผา ในอดีตได้เกิดกิจกรรมของภูเขาไฟขึ้นในบริเวณนี้และมีหินบะซอลต์ปริมาณมหาศาลปกคลุมพื้นที่แม่น้ำฮันทัน จนก่อตัวเป็นที่ราบสูงลาวาชอรว็อน-พย็องกัง ในเวลาต่อมา กระแสน้ำของแม่น้ำฮันทันได้กัดเซาะหินบะซอลต์ ทำให้เกิดหุบผาชันลึกและหน้าผาหินบะซอลต์ที่ปรากฏอยู่ในปัจจุบัน แม่น้ำฮันทันมีลำน้ำสาขาต่าง ๆ เช่น นัมแดช็อน ย็องพย็องช็อน และชาทันช็อน โดยเมื่อรวมกับแม่น้ำอิมจินแล้ว จัดเป็นแม่น้ำในที่ราบที่มีความลาดชันน้อยและมีหาดทรายที่พัฒนาตัวอย่างดี แร่ธาตุที่ประกอบกันเป็นพื้นดินในหึบผาชันซึ่งเกิดจากกิจกรรมของภูเขาไฟใน ประกอบด้วย หินไนส์แปรสภาพเนื้อดอก หินตะกอนแปรสภาพย็อนช็อนจากบรมยุคโพรเทอโรโซอิก ลำหินแกรนิตและหินแกรนิตเนื้อดอกจากยุคจูแรสซิกในมหายุคมีโซโซอิก หินตะกอนจากยุคครีเทเชียสของกลุ่มหมวดหินชินดง เป็นต้น

## การท่องเที่ยวและการพักผ่อน
สถานที่ที่มีทัศนียภาพสวยงามเก่าแก่บนแม่น้ำฮันทันคือ ซึ่งพระเจ้าชินพย็องแห่งชิลลาทรงสร้างศาลาไว้ เมื่อไม่นานมานี้ ลุ่มน้ำฮันทันได้รับความสนใจในฐานะสถานที่สำหรับการล่องแก่ง นอกจากนี้ยังมีแหล่งท่องเที่ยวแห่งชาติแม่น้ำฮันทันเป็นสถานพักผ่อนหย่อนใจ

## อนุสรณ์สถานทางธรรมชาติริมแม่น้ำ

* 
* หุบผาชันหินบะซอลต์โพช็อนฮันทันและน้ำตกพีดูลกีนัม
* 
* น้ำตกจิกทัง

## แกลเลอรี

File:Goseokjeong,_a_natural_tower_of_granite_rock,_at_Hantan_River.jpg||alt=Goseokjeong [ko]
File:Columnar_jointed_basalt_in_Daegyocheon,_a_branch_of_Hantan_River,_at_Cheolwon,_Gangwon-do,_South_Korea,_image_2.jpg|อนุสรณ์สถานทางธรรมชาติหุบผาชันหินบะซอลต์
File:Jiktang_fall_1.jpg|น้ำตกจิกทัง
File:Pocheon_Auraji_Baegae_Yongam_180519002.jpg|ลาวารูปหมอนโพช็อน


## ดูเพิ่ม
* รายชื่อแม่น้ำในประเทศเกาหลี

## อ้างอิง

## แหล่งข้อมูลอื่น
* Comprehensive Water Quality Management Plan for the Imjin River Basin (includes map)

หมวดหมู่:แม่น้ำในประเทศเกาหลีเหนือ
หมวดหมู่:แม่น้ำในประเทศเกาหลีใต้
หมวดหมู่:แม่น้ำระหว่างประเทศในทวีปเอเชีย